b'\n_START_ARTICLE_\nWojciech Rubinowicz\n_START_SECTION_\nBiografie\n_START_PARAGRAPH_\nS-a n\xc4\x83scut la Sadagura, l\xc3\xa2ng\xc4\x83 Cern\xc4\x83u\xc8\x9bi, Bucovina, c\xc3\xa2nd aceasta era \xc3\xaencorporat\xc4\x83 \xc3\xaen Imperiul Austro-Ungar \xc3\xaen familia Margaretei Brodowska \xc8\x99i Damian Rubinowicz, patriot polonez, participant la r\xc4\x83scoala polonezilor din 1863 \xc3\xaempotriva ocupa\xc8\x9biei ruse. \xc3\x8en anul 1908 \xc8\x99i-a \xc3\xaenceput studiile la Universitatea din Cern\xc4\x83u\xc8\x9bi \xc8\x99i \xc8\x99i-a luat doctoratul \xc3\xaen anul 1914. \xc3\x8en anul 1916 a plecat la M\xc3\xbcnchen, pentru studii postuniversitare, sub conducerea lui Arnold Sommerfeld \xc8\x99i a devenit asistentul acestuia. \xc3\x8en anul 1918 a ob\xc8\x9binut titlul de docent privat al Universit\xc4\x83\xc8\x9bii din Cern\xc4\x83u\xc8\x9bi. Peste doi ani este profesor la Universitatea din Liubliana, Slovenia, pe acea vreme \xc3\xaen Iugoslavia. \xc3\x8en anul 1922 este profesor la Institutul Politehnic (Politehnicumul) din Lwow, iar \xc3\xaen anii 1937-1941 este profesor la Universitatea Jan Kazimierz din Lwow. \xc3\x8en anii celui de al doilea r\xc4\x83zboi mondial s-a aflat la Lwow, unde a profesat la Universitate, dar s-a opus ocupa\xc8\x9biei germane. Din anul 1946 este profesor de mecanic\xc4\x83 teoretic\xc4\x83 la Universitatea din Var\xc8\x99ovia, p\xc3\xaen\xc4\x83 \xc3\xaen anul 1960. \xc3\x8en anii 1950-1953 este de asemenea profesor la Institutul de fizic\xc4\x83 teoretic\xc4\x83 a Universit\xc4\x83\xc8\x9bii din Var\xc8\x99ovia. Din anul 1960 este profesor emerit. A decedat la 13 octombrie la Var\xc8\x99ovia. Are un fiu Jan din c\xc4\x83s\xc4\x83toria cu El\xc5\xbcbieta Norst. Este \xc3\xaenmorm\xc4\x83ntat la cimitirul  Pow\xc4\x85zkowski din Var\xc8\x99ovia.\n_START_SECTION_\nCrea\xc8\x9bia \xc8\x99tiin\xc8\x9bific\xc4\x83\n_START_PARAGRAPH_\nCa fizician este cunoscut sub numele de Adalbert Rubinowicz, care este analogul german al numelui polonez Wojciech. Contribu\xc8\x9bia principal\xc4\x83 \xc8\x99tiin\xc8\x9bific\xc4\x83 se refer\xc4\x83 la  teoria radia\xc8\x9biei, inclusiv teoria cuantic\xc4\x83 a radia\xc8\x9biei, extensiunea metodei de cuantificare Sommerfeld a teoriei atomice a luii Niels Bohr, precum \xc8\x99i fizica matematic\xc4\x83 li teoria difrac\xc8\x9biei. A publicat c\xc4\x83r\xc8\x9bi \xc3\xaen aceste domenii de cercetare. Afl\xc3\xaendu-se la M\xc3\xbcnchen a dat o reprezentare original\xc4\x83 a formulei difrac\xc8\x9biei lui Gustav Kichhoff, deosebit\xc4\x83 de cea ob\xc8\x9binut\xc4\x83 de unul dintre discipolii lui Kirchhoff, Maggie, \xc8\x99i care ulterior a devenit unanim aceptat\xc4\x83. Unii scientologi polonezi \xc3\xael consider\xc4\x83 pe Rubinowicz ca pe unul dintre cei mai importan\xc8\x9bi fizicieni polonezi.'